钦定古今图书集成/理学汇编/学行典/第022卷 > 皇极经世心易发微三 > 《求财》
## 钦定古今图书集成/理学汇编/学行典/第022卷 > 皇极经世心易发微三 > 《求财》

凡占求财，先观宾主，以主为体，以宾为财，主旺而受
宾之生。四植又与体相生相合者，如逢涸泽之鱼。主
衰而受宾之克。四植又与体相克相刑者，如赶沙场
之马。体克用，财虽有而得迟。体生用，不惟无益而有
损。体用比和，所求必遂，财帛如意。日生用，主克用，求
之不得。用生体，用克日，取之即有。主克宾，又克日，无
有。日克外，日克内，亦然。宾生日，日生主，转手方有。日
无气，主无气，求之艰辛。宾克主，本无，若得日时生主，
却有亦不多。宾生主本有，若被日生宾，有阻，又看互
变何如，生则有，克则无也。卦宫与外俱生日者，得十
分；卦宫与内俱生日者，得五分。动生静日，不相克者，
有十分。若日伤动爻，被人减半。外与日俱克内者，为
事所羁，不得去取，或是被人分去。宾生主克日者，当
日有外克日有十分，内克日有五分，前卦克后卦生
内，依傍人求，前卦生后卦克内，须费周折二三次方
有。欲知得财之日，以生体之卦决之，卦象与日辰用
五行及坎一坤二之类断。空手求财，以伏卦断。
策曰：“元为物，会为财，运为”己，世为人，元会顺数而生
运得物得财。运世进数，利己利人。会世逢空，有物无
人问。运世退数，折本无聊，逢空亦然。元会生体，得利
加倍；元会泄体，得财即散。逢空全无。世生运，和合而
得财，世克运刑伤而损己。一六水边求财，二七火中
得利，三八货物寻钱，四九为金银，五十为田土。数全
而旺，十分得利。数缺而衰，《财陷无有》《元世缺》，始终艰
辛。